Khairul Aming

Khairul Aming atau nama sebenarnya Khairul Amin bin Kamarulzaman (lahir 25 September 1992) turut dikenali sebagai K.A, ialah seorang pencipta kandungan digital, pempengaruh media sosial dan usahawan dari Malaysia.

 Latar Belakang 
Khairul Aming dilahirkan di Kota Bharu, Kelantan, dan mendapat pendidikan dalam bidang Kejuruteraan Mekanikal. Beliau merupakan graduan Ijazah Sarjana Muda Kejuruteraan Mekanikal dari Universiti Vanderbilt, Nashville, Tennessee, Amerika Syarikat.

 Kerjaya 
Khairul Aming mula dikenali sekitar tahun 2018 apabila memuat naik video masakan ringkas dan tutorial makanan di Instagram dan Twitter. Video beliau yang menggunakan gaya penyampaian bersahaja dan sinematografi menarik menjadi tular di pelbagai platform, termasuk TikTok dan YouTube. Beliau sering berkongsi resipi tradisional dan moden dalam format ringkas, mudah difahami, serta menarik perhatian jutaan penonton.

Salah satu siri terkenalnya ialah "30 Hari 30 Resipi", yang dimuat naik setiap tahun sepanjang bulan Ramadan dan mendapat tontonan berjuta-juta setiap kali diterbitkan.

 Kerjaya perniagaan 
Pada 6 Januari 2021, Khairul Aming melancarkan produk pertamanya iaitu Sambal Nyet Berapi, di bawah jenama miliknya sendiri. Produk tersebut habis dijual dalam masa hanya tiga minit semasa pelancaran pertama. Sehingga 2023, lebih 2.4 juta botol telah terjual melalui platform e-dagang Shopee Malaysia.

Pada 2024, beliau memperluaskan perniagaannya dengan memperkenalkan produk kedua iaitu Dendeng Nyet Berapi. Semua operasi perniagaan, termasuk pengeluaran, pembungkusan, dan pemasaran dikendalikan secara dalaman oleh pasukan beliau sendiri di kilang milik penuh. Pada Ogos 2025, Khairul Aming melancarkan produk ketiganya iaitu Rendang Nyet Berapi, di bawah jenama miliknya sendiri. Produk tersebut habis dijual dalam masa hanya 1 minit 18 saat semasa pelancaran kedua. Ia sekaligus Khairul Aming merampas kembali takhta Raja sale yang sebelum ini dipegang oleh Dato Sri Aliff Syukri dengan memecahkan rekod dengan jualan RM1 juta dalam masa 2 minit 32 saat, dalam jualan itu juga Khairul Aming telah membuat Giveaway iaitu siapa yang paling cepat membeli semasa LIVE, ia akan dipilih sebagai pemenang untuk bercuti bersama Khairul Aming di New Zealand dan 5 orang telah dipilih untuk bercuti bersama Khairul Aming di New Zealand pada Bulan Oktober.

 Pencapaian 
Ogos 2023 – Dinobatkan sebagai Creator of the Year pada TikTok Awards Malaysia 2023 setelah menerima lebih 1.3 juta undian dalam kategori People’s Choice.

2023 – Video siri masakan beliau “30 Hari 30 Resipi” meraih tontonan jutaan kali di platform media sosial, menjadi antara kandungan masakan paling tular semasa Ramadan (platform dalaman, perlu rujukan tambahan).

2024 - Jumlah jualan tahunan jenama beliau – Sambal Nyet Berapi dan Dendeng Nyet Berapi – mencapai RM42 juta, meningkat 110 % berbanding RM20 juta tahun sebelumnya.

70 % jualan tersebut dilakukan melalui sesi live-stream commerce, menandakan keberkesanan strategi digital baru beliau.

Mac 2025 – Umum merancang pembukaan kilang ketiga di Kelantan dan pelancaran produk ketiga jenamanya sebagai sebahagian strategi pengembangan perniagaan.

September 2025 - Dinobatkan penerima Anugerah Maulidur Rasul kategori Usahawan/Teknokrat Berjaya 2025 sempena sambutan Maulidur Rasul Peringkat Kebangsaan 2025/1447H.

 Rujukan 
 “Crazy Malaysian sold out 10,000 cans of Sambal NYET Berapi in just 3 minutes!” – Miri City Sharing, mengenai jualan 10,000 botol dalam 3 minit 1
 “Khairul Aming is top winner in TikTok Awards” – video YouTube mengenai kemenangannya di TikTok Awards Malaysia 2023 2
 “Khairul Aming wins 'Creator Of The Year' Award At TikTok Awards Malaysia 2023” – artikel Next MYC! 3
 “After amassing RM14 m in sales, local entrepreneur Khairul Aming to …” – Yahoo News, laporan jualan melebihi RM14 juta sambal-nya 4
 TikTok Malaysia newsroom – menyenaraikan Khairul Aming sebagai ‘Creator of the Year 2023’ 5
 “Khairul Aming Adalah 'Sifu Shopee', Berjaya Jual 10,000 Sambal Nyet dalam 3 minit” – HOT FM Malaysia 6

Kategori:Orang hidup
Kategori:Kelahiran 1992
Kategori:Orang dari Kota Bharu
Kategori:Orang Malaysia berketurunan Melayu